'રેડીકલ' શબ્દનો અર્થ ડિકશનરીમાં શોધશો તો મળશે - આમૂલ, મૂળભૂત, રેડીકલ એટલે પાયા તરફ. કોઈ મુદ્દા કે વાતના મૂળ તરફ. રેડીકલ ચેન્જીઝ એટલે આમૂલ પરીવર્તન, જે અસલમાં વિવેકાનંદનો મૂળ મંત્ર રહેલો. આજનો નોટબંધીનો નિર્ણય પણ પાયામાંથી થતો સુધારો ગણાય. એટલે એ પણ રેડીકલ ચેન્ઝ છે. તૂર્કીને પરંપરાગત મુસ્લિમ રાષ્ટ્રથી એક આધુનિક રાષ્ટ્ર બનાવવા કમાલ પાશાએ કરેલા ઐતિહાસિક નિર્ણયો રેડીકલ ચેન્ઝ હતા. એ તો ધાર્મિક ઓળખથી વિપરીત આધુનિકતા તરફના સુધારા હતા. તો પણ તેને રેડિકલ ચેન્ઝીઝ કહેવાય છે કારણ કે તે વ્યક્તિ અને રાષ્ટ્રની મૂળભૂત ઓળખમાં કરેલા ફેરફારો હતા. અરે આપણા વડીલો અને સમાજના બુદ્ધિજીવીઓ પણ આપણને બધાને સતત પોતાના મૂળથી જોડાયેલા રહેવાના જ લેકચરો આપે છે.